
Poštovani,
	
U izradi je nacrt Proračuna Općine Dekanovec za 2019. godinu. S ciljem prikupljanja prijedloga mještana za kvalitetnu pripremu općinskog Proračuna, pozivamo mještane da dostave svoje prijedloge o raspodjeli proračunskih sredstava Općine Dekanovec za 2019. godinu te na taj način aktivno sudjeluju u kreiranju Proračuna.

Želja nam je uključiti širu javnost u procese donošenja odluka koje se odnose na raspodjelu zajedničkog, javnog novca za financiranje prioritetnih projekata, a svi prikupljeni prijedlozi će se razmotriti i prema mogućnostima uvrstiti u Proračun.
Rok za dostavu prijedloga je 30.11.2018. godine, a svoje prijedloge možete slati elektronskom poštom na adresu opcina-dekanovec@ck.t-com.hr ili dostaviti u Jedinstveni upravni odjel Općine Dekanovec, F. Andrašeca 41, 40318 Dekanovec. 

	
  S poštovanjem,  
                                     		
                          	

NAČELNIK OPĆINE DEKANOVEC

 	                                     Ivan Hajdarović 

